open-index/open-wikipedia-markdown huggingface dataset:
Branko Brnović

**Branko Brnović** (kyrillisk: Бранко Брновић; født 8. august 1967) er fotballmanager og tidligere profesjonell fotballspiller fra Montenegro.

## Klubb
Etter å ha starta sin profesjonelle karriere i lokalklubben Budućnost, signerte Brnović kontrakt med Partizan i 1991, som var en av de største klubbene i Yugoslavia. 

I 1994 flyttet Brnović og signerte kontrakt med RCD Espanyol i La Liga. Der avsluttet han karrieren sin etter sesonger og en kamp i liga.

Brnović kom tilbake i 2006 for å spille en sesong i Montenegrinsk klubb Kom.

## Internasjonal karriere
Brnović spilte 27 landskamper for Yugoslavia, den første kampen mot Hellas i Novi Sad. Han spilte også i kvalifikasjoner for UEFA Euro i 1991 da Yugoslavia kom hele veien til Sverige men ble suspendert på bakgrunn av sanskjoner i krigstiden. Senere ble Brnović tatt ut for å spille 1998 FIFA Verdenscup i Frankrike. Han spilte tre kamper. Han var også medlem av Yogoslavisk ungdomsteam som vant FIFA Verdens ungdomsmesterskap i 1987. 

I mars 2007 var Brnović signert som assisterende manager for Montenegro. I september 2011 ble han utnevnt som hovedtrener etter at Zlatko Kranjčar fikk sparken. Laget kom seg til Euro 2012 playoffs men tapte 0-3 mot Tsjekkia. Den 17. desember i 2015 kom nyheten om at kontrakten til Brnović gikk ut samme året og det var ikke planlagt å forlenge den.

## Referanser


## Eksterne lenker
*
Anne Cathrine Collett

**Anne Cathrine Collet** (1768–1846) var en norskfødt godseier.

Hun fødtes på gården Buskerud i 1768 som datter av Peter Collett (1740–86) og Maren Kirstine Holmboe (1745–68). Straks etter sin konfirmasjon ble hun 15 år gammel forlovet med godseier Peter Nicolai Arbo. 

Paret giftet seg i 1788 og Arbo virket som kjøpmann i Drammen til paret i 1808 flyttet til København. Her slo de seg omsider ned i Peschiers gård i Holmens Kanal. I somrene bodde de skiftevis på landstedene Aldershvile og Sanssouci utenfor København. Arbo kjøpte herregårdene Lundbygård og Oremandsgaard på Sjælland. 

Da ektefellen døde i 1827 solgte enken huset i byen samt Aldershvile og Sanssouci, hvoretter hun slo seg ned på Lundbygård. Her førte hun et gjestfritt hus omgitt av slektninger og venner  til hun døde den 27. januar 1846.

I sitt testamente hadde hun stiftet et legat til trengende i Drammen by. Herutover overlot hun godsene til nevøene Bernt Anker Collet og Peter Collet (1820-1860).

## Referanser
Shapley-verdier

**Shapley-verdier** er optimaliserte løsninger på et sett med likninger innen spillteori. Navnet stammer fra den amerikanske økonomen Lloyd Shapley som introduserte konseptet i 1951. Shapley vant senere Nobels minnepris i økonomi for samme bidrag i 2012.

Konseptet bygger på en rekke aktører (spillere) som kan bidra alene eller i bidra i fellesskap (mengder). Shapley-verdiene optimaliserer spillernes bidrag i fellesskap.

## Matematisk definisjon

En aktør i inngår i en mengde N av totalt n spillere. Funksjonen v er en karakteristisk funksjon der delmengdene S  inngår. Når \phi_i(v) er is bidrag til fellesskapet, |S| er antall verdier i hver delmengde og v(S) er birdraget til en gitt delmengde, er \phi_i gitt ved: 

\phi_i(v) = \sum_{S \subseteq N \setminus \{ i \}} \frac{|S|(n-|S|-1)!}{n!}(v(S\cup \{ i \})-v(S))
NM i maraton 2022

**Norgesmesterskapet i maraton 2022** var en del av NM i friidrett 2022, og ble arrangert som en del av Oslo Maraton 17. september 2022.

### Resultater menn




### Resultater kvinner




## Se også
* NM i halvmaraton 2022
* NM i friidrett 2022

## Kilder
* Resultater Oslo Maraton 2022
John J. Reddington

**John J. Reddington** (født 26. juni 1910 i Athlone i Irland, død 3. oktober 1994 i Dublin) var en irsk ordensgeistlig som var biskop av Jos i Nigeria.
## Liv og virke
### Prest
John J. Reddington ble medlem av misjonskongregasjonen Society of African Missions den 2. juli 1930 og ble presteviet i *St. Colman's Cathedral* i Newry i Nord-Irland av biskop Edward Mulhern av Dromore den 10. juni 1934.
### Biskop av Jos
Han ble utnevnt av pave Pius XII til biskop av Jos den 10. april  1954. Han ble bispeviet 29. juni 1954 i Athlone av erkebiskop Joseph Walsh av Tuam, medkonsekrerende var biskop Michael John Browne av Galway and Kilmacduagh, og biskop Cornelius Lucey av Cork.  Han ble i dette embede til han trakk seg tilbake den 3. juli 1974.

Fra november 1974 til juni 1975 var biskop Reddington kapellan ved *St. Bernard's Priory* i Warton i England. I descember 1975 trakk han seg med sin diabetessykdom tilbake til *Sacred Heart nursing home* i Raheny i Dublin, og døde der i 1994.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Erkebiskop Ignazio Busca (1731-1803) *1775
* Erkebiskop John Thomas Troy, O.P. (1739-1823) *1777
* Erkebiskop Daniel Murray (1768-1852) *1809
* Erkebiskop John MacHale (1791-1881) *1825
* Erkebiskop John MacEvilly (1818-1902) *1857
* Erkebiskop John Healy (1841-1918) *1884
* Erkebiskop Thomas Patrick Gilmartin (1861-1939) *1910
* Erkebiskop Joseph Walsh (1888-1972) *1938
* Biskop *John J. Reddington* (1910-1994) *1954

## Referanser
Markdrag

**Markdrag** også kalt **konvoj**, **amerikaner** eller **langdrag** er et fiskeredskap for ferskvannsfiske etter Ørret og Røye  

Redskapet består av en liten plate, eller kjøl, i plast og skjeer som roterer rundt en stålwire. I enden av markdraget er det montert en fortom i nylonsnøre med fiskekrok hvor man fester agnet. Ofte brukes meitemark og maggot. Man kan eventuelt også bruke flue, spinner eller wobbler i enden av markdraget.    

### Utstyr og montering av markdrag
Dette er det man trenger av utstyr for å fiske med markdrag: 

* Fiskestang (fordel med en kortere og litt stiv fiskestang) 
* Markdrag
* fiskekrok
* snøre 
* meitemark/maggot 
* båt eller kano 

Markdraget festes på enden av snøret med styreskjea, eller kjølen, nærmest stangtuppen. Det lønner seg å bruke en svivel for å unngå det aller største av spinn på snøret.

## Hvordan fiske med markdrag
På grunn av markdragets oppbygging og vekt egner det seg ikke for kasting. Man er derfor avhengig av båt eller kano for å fiske med dette redskapet. Markdraget dras 30-40 meter bak båten, også kalt dorging. Markdraget vil naturlig synke litt. Dybde avhenger av fart på båten og om det brukes bly for å fiske dypere. 

Et godt tips er å dorge ganske rolig, men variere hastighet og retning ofte. Bruk gjerne litt ujevn hastighet og kjør eller ro litt i sikksakk, da får markdraget den mest lokkende gangen. Bruker du to forskjellige varianter vil du også kunne fiske i forskjellige vannlag og dermed lettere treffe på fisken 

## Hvordan fungerer det?
Skjeene lager et voldsomt lys, lyd og farge i vannet og vekker fiskens oppmerksomhet fra lang avstand. Antageligvis simulerer roterende bladene en fiskestim som gjør at annen større fisk lokkes til markdraget. I tillegg vil agnet sette lukt og lokke fisken til å bite.

## Referanser
Art Malik

**Art Malik** (født 1952) er en britisk skuespiller kjent fra tv-serier som *[[Juvelen i kronen]]* og ''Borgia'' og fra filmer som ** og *[[Sanne løgner]]*.

Mailk har medvirket i over 30 filmer og over 80 tv-produksjoner i løpet av karrieren. Han har også gjort en del sceneopptredener.

Han ble født Athar ul-Haque Malik i Bahawalpur, Pakistan, som sønn av Zaibunisa og Mazhar ul-Haque Malik. Hans far jobbet som kirurg i Storbritannia og Art Malik ble sendt etter da han var tre år. Han fikk sin skuespillerutdanning ved Questors Theatre og Guildhall School of Music and Drama og ble siden tilknyttet teater som Old Vic og Royal Shakespeare Company.

Malik tv-debuterte i en episode av den britiske serien *[[Mixed Blessings (TV-serie)|Mixed Blessings]]* (1978) og har siden hatt faste roller i serier som *Hothouse* (1988), *Stolen* (1990), *[[Unfinished Business (TV-serie)|Unfinished Business]]* (1998–1999), *Life Support* (1999), *[[Holby City]]* (2003–2005), *[[Upstairs Downstairs (TV-serie 2010)|Upstairs Downstairs]]* (2010–2012) og ''Borgia'' (2011–2014). Han fikk sitt gjennombrudd i rollen som Haru Kumar i miniserien *[[Juvelen i kronen]]* (1984). Han har også hatt sentrale roller i miniserier som ''Det svarte tårnet'' (1985), *Shadow of the Cobra* (1989), *The Seventh Scroll* (1999), *[[In the Beginning (miniserie)|In the Beginning]]* (2000), *[[Messiah (miniserie)|Messiah]]* (2001), *[[Ben Hur (miniserie)|Ben Hur]]* (2010), *[[Arthur & George (miniserie)|Arthur & George]]* (2015) og *[[The Woman in White (TV-serie 2018)|The Woman in White]]* (2018). Han har også medvirket i flere tv-filmer, deriblant *West of Paradise* (1986), *Harem* (1986) og *Path to Paradise* (1997). Han har utover dette hatt gjesteopptredener i en rekke serier, deriblant ''Bergerac'' (1981), *[[Minder]]* (1984), *[[Kavanagh QC]]* (1996), *[[Dalziel og Pascoe]]* (2006), ''Lewis'' (2009), *[[Poirot]]* (2010), *[[Kalde føtter]]* (2016), *[[Sherlock (TV-serie)|Sherlock]]* (2017), *[[Doctor Who]]* (2008 og 2018), *[[Tause vitner]]* (2 episoder, 2019) og ''The Man Who Fell to Earth'' (4 episoder, 2022).

Han filmdebuterte i *[[Arabiske eventyr]]* (1979) og har siden hatt større roller i filmer som blant annet ''James Bond: I skuddlinjen'' (1987), *[[Turtle Beach (film)|Turtle Beach]]* (1992), *[[Year of the Comet]]* (1992), *[[Calcutta – Gledens by]]* (1992), ''Uncovered'' (1994), *[[Sanne løgner]]* (1994), *[[Clockwork Mice]]* (1995), *[[A Kid in King Arthur's Court]]* (1995), *[[Nina's Heavenly Delights]]* (2006), *[[Bhaag Milkha Bhaag]]* (2013), *[[Mirzya]]* (2016) og *[[Halal Daddy]]* (2017).

Art Malik ble gift i 1980 med skuespiller Gina Rowe. De har to barn sammen.

## Referanser


## Eksterne lenker
*
Going! Going! Gone!

***Going! Going! Gone!*** er en amerikansk stumfilm fra 1919, regissert av Gilbert Pratt.

## Handling
Harold og Snub, som reiser på en tandemsykkel, opplever en rekke eventyr - som blant annet involverer kvinner i nød, bank-ranere og politi som mistenker at Harold og Snub er noen kjeltringer.

## Skuespillere
* Harold Lloyd
* Snub Pollard
* Bebe Daniels
* William Blaisdell
* Sammy Brooks
* Harry Burns
* Billy Fay
* William Gillespie
* Wally Howe
* Dee Lampton
* Gus Leonard
* Belle Mitchell
* Marie Mosquini
* James Parrott

## Referanser


## Eksterne lenker
*
The Gold Cure

***The Gold Cure*** er en amerikansk stumfilm fra 1919, regissert av John H. Collins.

## Handling
Annice Paisch og venninnen hennes, Edna Lawson, har problemer med å finne en passende ektemenn i deres kjedelige hjemby. Men Annire møter snart Vance Duncan fra New York, som hun umiddelbart blir forelsket i.

Men det viser seg at etter hvert at han er en alkoholiker, og han blir innlagt ved et sanatorium. Men Annice, maskert som en annen pasient, smugler ham ut.

## Skuespillere
* Viola Dana som Annice Paisch
* Jack McGowan som Vance Duncan
* Elsie MacLeod som Edna Lawson
* Howard Hall som Dr. Rodney Paisch
* Fred C. Jones som Robert Cord
* William B. Davidson som Michael Darcy
* Franklyn Hanna som Michael Connors
* Edward Mack som en gartner
* Julia Hurley som gartnerens kone
* George Dowling som Dr. Dumbbell

## Referanser


## Eksterne lenker
*
Christopher Frederik Ingenhaeff

**Christopher Frederik (von) Ingenhaeff** (1703–1781) var en dansk-norsk offiser.

Han fødtes i Svinninge på Sjælland som sønn av Johann Peter von Ingenhaeff (d. 1717) av westfalisk og livlandsk adel. Han ble landkadett i 1714, fortsatte sin militære karriere i Danmark og var brigademajor ved de danske hjelpetropper til Hannover i 1741. I 1761 ble han generalmajor, og ved innrykningen i Meklenborg i 1763 kommanderte han en norsk brigade, mens han i 1769 ble hvit ridder. 1770 ble han kommandant på Frederiksten, der han avanserte til generalløytnant i 1772. Samme år ble han forflyttet til stillingen som kommandant på Akershus festning, der han var til 1774 da han fikk stillingen som kommandant på Fredericia i Jylland. Her døde han 27. februar 1781.

Han var gift med Mette Margrethe Krabbe (1704 – 1775), datter av etatsråd Oluf Krabbe til Bjerre og Hastrup.

## Referanser
Gunnar Tollefsen

**Gunnar Tollefsen** (født 27. april 1933, død 16. juli 2022) var en norsk maler og skulptør.

Han vokste opp i bygda Nøss på Andøya i Vesterålen og var utdannet ved Statens Kunstakademi i Oslo (1959-1962) under Reidar Aulie og Aage Storstein. Etter utdannelsen vendte Tollefsen tilbake til Vesterålen. I sitt profesjonelle kunstnerliv var Tollefsen opptatt av å utvikle videre den kubismen og abstraksjonen han startet med ved kunstakademiet. Ved hjelp av farger og former søkte Tollefsen, og andre kunstnere, som Jakob Weidemann, Inger Sitter og Knut Rumohr, å få fram den følelsen naturen ga dem. Tollefsens malerier er på den ene siden abstrakte, men også med innslag av et stykke natur.

Tollefsen hadde Statens garantiinntekt for kunstnere fra 1983 til han ble pensjonist i 2000. Han har blant annet utsmykket Bardu rådhus Regionasylkehuset i Tromsø, Universitetsbiblioteket i Tromsø m.m. og har hatt en rekke utstillinger i inn- og utland. 

I 2016 ble Gunnar Tollefsen hyllet for sin innsats med en utstilling kalt *Mitt landskap* hvor blant annet en rekke unge og eldre kunstnere laget nye kunstverk med utgangspunkt i de malerier og skulpturer av Tollefsen som var med på utstillingen.    

## Referanser


## Eksterne lenker
* Gunnar Tollefsen - Norsk kunstnerleksikon
Senter for medisinsk etikk

**Senter for medisinsk etikk** er en avdeling ved Institutt for helse og samfunn ved Universitetet i Oslo. Senteret er blant annet tillagt av Helsedirektoratet et langsiktig ansvar for nasjonal koordinering og fagutvikling av kliniske etikkomiteer i spesialisthelsetjenesten og for langsiktig oppbygging av etikkompetanse i kommunehelsetjenesten gjennom evaluering, forskning, undervisning og nettverksbygging.

## Referanser


## Eksterne lenker
*
Anne Lise Olsen

**Anne Lise Olsen** (født 1994) er en norsk tidligere fotballspiller.

Hun debuterte i Toppserien for LSK Kvinner i juni 2012 i en bortekamp mot Kolbotn, da hun ble byttet inn for Isabell Herlovsen fire minutter før slutt. Hun ble serie- og cupmester med LSK Kvinner i 2014.

Før 2015-sesongen gikk hun til Vålerenga. Hun ble Vålerengas toppscorer i Toppserien både i 2015 og 2016. I 2017 spilte hun fra start i cupfinalen mot Avaldsnes, som endte med 0–1-tap. Etter fire sesonger i klubben, ga hun seg i Vålerenga etter 2018-sesongen.

Etter to sesonger i 1. divisjon for Grei, ble hun i 2021 spillende hovedtrener for Kristiansund BK i 3. divisjon.

I 2022 ble hun idrettsansvarlig på Wang Ung i Sandnes, og samtidig spillende hjelpetrener for Viking i 2. divisjon.

## Referanser


## Eksterne lenker

*
Frants Eberhard von Speckhan

**Frants Eberhard von Speckhan** (1628-1697) var en tysk-dansk offiser som var kommandant på Akershus.

Han fødtes i Königsberg som sønn av senere kommandant i Frederikstad Johan Eberhard Speckhan (d. 1675) og Anna Jeckel. Han gjorde tjeneste i Frankrike før han i en alder av ca. 30 år kom i den dansk-norske konges tjeneste. I 1658 ble han major ved *Livregimentet til Fods*. Da Corfitz Ulfeldt og Leonora Christine i 1660 flyktet fra Sverige, tok de opphold i Speckhan og konens hus. Det ble senere foretatt  husundersøkelser i  boligen, da hustruen hadde skjult flere af Ulfeldts saker. I 1661 utnevnte kongen Speckhan, uaktet at han ikke var adelsmann, til seremonimester.

I 1669 ble han oberstløytant ved *Livgarden til Hest*, hvoretter han i 1670 ble opptatt i adelstanden av Christian V.

Den 29. oktober 1674 ankom Speckhan Akershus for at overta kommandantstillingen der. Egentlig var han mere hoffmann enn offiser, og fordi kongen ønsket ham tilbake til hoffet, ble han den 17. desember 1680 utnevnt til hoffmarskalk i København. Kun 1½ år senere ble han dog fjernet fra hoffet, og utnevntes i stedet til stiftsbefalingsmann over Ribe stift samt amtmann over Riberhus amt. Han fikk samtidig tittel av gehejmeråd, og året mottok han av kongen det hvite bånd.

Speckhan døde i Ribe 26. desember 1697.

## Referanser
Sentralbadet i Bergen

**Sentralbadet** er et tidligere svømmeanlegg i Bergen, oppført i 1960 som byens første innendørs svømmehall. Anlegget hadde et basseng på 25 × 14,5 meter og ble regnet som det mest moderne i Norge på åpningstidspunktet, med flere fasiliteter for trening og rekreasjon. 

Bygget ligger i Bergen sentrum (Teatergaten 37) og erstattet det kommunale Marken folkebad, som hadde vært i drift siden 1906. Sentralbadet ble bygget om mellom 1981 og 1985 og fungerte som byens viktigste tilbud for innendørssvømming frem til det ble nedlagt i 2014, da ADO Arena åpnet.

## Historie
I 1960 ble Sentralbadet i Bergen bygget, og var da Bergens første svømmehall med 25-metersbasseng. Bygget ble tegnet av Halfdan B. Grieg, og har karakteristiske trekk med store vinduer på den ene siden av bygget og flater uten vinduer på resten av bygget. På åpningsdagen ble svømmehallen betegnet som et av de mest morderne svømmeanleggene i Norge. Fra 1981 til 1985 ble sentralbadet bygget om.  
Da Sentralbadet i Bergen åpnet hadde svømmeanlegget mange fasilieter, blant annet  

* Dampbad
* Styrtebad (dusj)
* Romerbad
* Karbad
* Kullsyrebad
* Restaurant med utsikt til svømmeanlegget
* Norges første bowlinghall i kjelleren

### Konkurranser og arrangementer
Sentralbadet var i flere tiår en arena for svømmesport og stup i Bergen og Norge. Anlegget huset blant annet NM i svømming innendørs 1968. 

På 2000-tallet ble anlegget brukt til blant annet Bergen Open i stup i 2003, NM i stup for junior i 2004, og Bergen Swim Festival i 2008.

### Gatekunst
På fasadene til Sentralbadet utviklet det seg etter nedleggelsen av bassenget et «legal wall» miljø. Der fikk gatekunstnere tillatelse til å male store veggflater. Veggen mot Teatergaten og deler av byggets nordside ble dekket av fargerike og ofte store verk. Denne aktiviteten var aktiv frem til byggets omgjøring til scenekunsthus og ble i 2024 erstattet da Bergen kommune etablerte nye lovlige graffitivegger på Verftet området som erstatning for veggen på Sentralbadet.

### Nedlegging og ombygging
Svømmeanlegget ble tatt ut av bruk i 2014 da det nye svømmeanlegget ADO Arena ble bygget. Siden den gang har bygget blitt brukt til flere formål. I flere år etter at bassenget stengte, ble den årlige Pepperkakebyen utstilt der. Fra 2021 og frem til mars 2022 ble Sentralbadet omgjort til vaksinestasjon i forbindelse med koronapandemien.

I 2023 begynte omfattende rivningsarbeid på Sentralbadet for å klargjøre tomten til nybygging. Store deler av den tidligere bassengdelen ble revet, mens deler av frontbygget mot Nøstegaten ble bevart som grunnlag for nybygget. Planene innebærer at et nytt scenekunsthus skal bygges på tomten, med fire nye etasjer over den bevarte delen av bygget. Byggeprosjektet gjennomføres i regi av Bergen kommune, og det nye scenekunsthuset skal etter planen stå ferdig i 2026, med offisiell åpning i 2027. 

## Referanser


## Eksterne lenker
* Bergen byleksikon
* Kringom - UiB, Vestland fylkeskommune
Rachel Brice

**Rachel Brice** (født 15. juni 1972) er en amerikansk danser og koreograf. Hun jobbet som profesjonell magedanser i amerikansk tribal-stil (American Tribal Style Belly Dance), avledet fra den orientalske dansestilen.

## Biografi
Hun ble født 15. juni 1972 i Seattle, Washington, og ble uteksaminert fra San Francisco State University. Hun lærte yoga og orientalsk dans i en alder av 17. Hun oppdaget dansens verden mens hun så Hahbi'Ru opptre på Renaissance Fair i Nord-Carolina i 1988, og lærte magedans av Atesh, direktøren for Atesh Dance Troupe. Hun praktiserte yoga en stund før hun underviste i yoga i 1996 med hjelp av yogainstruktøren Erich Schiffmann.

Hun har vært danser siden 1999, og på begynnelsen av 2000-tallet tok hun magedanskurs hos Carolina Nericcio og Jill Parker. Hun ble ansatt av plateprodusenten Miles Copeland III i 2001 og opptrådte og turnerte med Bellydance Superstars, et Bellydance profesjonelt dansekompani grunnlagt i San Francisco, California i 2002. Hun produserte også undervisnings- og performance-magedans-DVD-er og ga ut en serie musikk-CD-er som inneholder sangene som ble brukt i forestillingen.

I 2003 grunnla hun The Indigo Belly Dance Company, et dansekompani som spesialiserer seg på magedans, i San Francisco, og fremførte American Tribal Style Belly Dance, avledet fra stilen magedans. I tillegg ga den ut pedagogiske videoer med fokus på yoga og magedans, mens de holdt workshops i USA, Europa, Asia og Australia. Hun grunnla også Studio Datura i Portland, Oregon, og lanserte 8 Elements-tilnærmingsprogrammet til magedans. I 2012 grunnla hun Datura Online, et online forelesningsstudio for yoga og magedans.

## Liste over verk
### Ytelsesvideo
* *Bellydance Superstars Live in Paris: Folies Bergere*
* *Bellydance Superstars Solos in Monte Carlo*
* *Bellydance Superstars*

### Pedagogisk video
* *Tribal Fusion: Yoga, Isolations and Drills a Practice Companion with Rachel Brice*
* *Rachel Brice: Belly Dance Arms and Posture*
* *Serpentine: Belly Dance with Rachel Brice* (DVD, video)

## Referanser


## Eksterne lenker
*  Rachel Brice offisielle nettsted
*  Datura Online offisielle nettsted
*  Studio Datura offisielle nettsted
Ildgruben reinbeitedistrikt

**Ildgruben reinbeitedistrikt** er et reinbeitedistrikt i kommunene Rana, Hemnes og Hattfjelldal på Helgeland i Nordland.

Distriktet tilhører Nordland reinbeiteområde. Det grenser i nord mot Saltfjellet reinbeitedistrikt, i sør mot Byrkijen sijte, Jillenn-Njaarken sijte og Røssåga/Toven reinbeitedistrikt og i vest mot Hestmannen/Strandtindene reinbeitedistrikt. 

Ildgruben reinbeitedistrikt har navn etter grenda *Ildgruben/Illgruben* innerst i Tverrågas dalføre i Mo i Rana.

## Reindrift

Det er 2 siidaandeler i distriktet. Lifjell-familien driver begge siidaandelene. Øvre reintall for distriktet er 900 rein i vårflokk. Distriktet står for en betydelig verdiskaping, både direkte gjennom omsetning av reinkjøtt, men også gjennom tilleggsnæring i tilknytning til reindriften. Distriktet skaper årlig verdier for mellom 3 og 4 millioner kroner i omsetning.

Anlegget i Tverrvatnet fungerer som «navet» i arealbruken da all rein er innom anlegget på høsten. I vintrer når det må gjennomføres tilleggsfôring foregår dette med base i Tverrvatnet, men det tilleggsfôres også andre steder i distriktet. Da er reinen i dette området gjennom lengre perioder. Geografisk er distriktet innenfor det umesamiske språkområdet, men det regnes også som det nordligste reinbeitedistriktet på sørsamisk område.

## Historie
I 1932 flyttet familien Lifjell sin reindrift fra Brurskanken reinbeitedistrikt nær fjellet Brurskanken i Vefsn kommune til Ildgruben i Rana.

Anton Lifjell (1915–1971) var formann i Norske Reindriftssamers Landsforbund i 1957–58. Han var sønn av samehøvdingen Kristian A. Johnsen Lifjell (1882–1953) fra Hattfjelldal. Han var også svigersønn av Thomas Pedersen Toven (1875–1948) og Elsa Laula Renberg (1877–1931).

Navnet Lifjell kommer av det samiske *Lijkievaerie* og betyr «fjellet som står alene». 

Distriktet var et av de første i Helgeland til å gå over fra reindriftsnomadisme med melking av reinen, og over til reindrift som kjøttproduksjon. Dette skjedde på 1930-tallet.

I perioden 1985–2005 hadde distriktet vinterbeiter i Storuman kommune i svensk Lappland i Västerbottens län, men mistet denne retten på grunn av manglende revisjon av Reinbeitekonvensjonen av 1972. Vinterbeite i Sverige er kjent også fra omkring 1900-1910.

## Lifjellbovre
Lifjellfamilien driver også Lifellbovre (samisk: «Lifjell-butikken»), som selger samisk brukskunst, ting for kjøkken og interiør, stoff til gapta, klesplagg og smykker.

## Noter



## Referanser


## Eksterne lenker
* Lifellbovre
Eilerich von Weisburg

**Eilerich von Weisburg** (også **Ejler Jensen Visborg**) (ca. 1620–1697)  var oberst og kommandant på Frederiksten og Akerhus.

Han fødtes formentlig på Gulland (Gotland) og tjente først som menig i Nederlandene før han kom til Norge for å delta i Hannibalfeiden. Siden gikk han igjen i fremmed krigstjeneste. Tilbake i Norge steg han i gradene, og ble adlet von Weisburg i 1671. 1677 tiltrådte han, og virket som kommandant på Frederiksten frem til 1683, hvoretter han til pensjonsalder var kommandant på Akershus. Sine siste år bodde han i Bergen.

## Referanser
Hodteveien

**Hodteveien** (15-35, 14-40, spredte husnummer) er en vei på Røyse i Hole kommune i Buskerud.

Veien er en sidevei til Gomnesveien, sørvestover fra denne. Den starter cirka 200 meter nord for grenda Leinetajet, der Gomnesveien deles i Bønsnesveien og Hundstadveien, og går sørvestover ned mot Tyrifjorden. Veien ligger cirka 144 meter over havet ved avkjøringen fra Gomnesveien.

## Referanser


## Eksterne lenker
*
Juverveien

**Juverveien** (5-25, kun oddetall, spredte husnummer) er en vei ved Juveren naturreservat i Ringerike kommune. 

Veien er en sidevei til Froksmoen, på nordsiden av denne. Den starter cirka 270 meter etter avkjøringen fra Norderhovsveien, på sørsiden av Juveren naturreservat. Den går nordøstover gjennom myrområdet som også heter *Froksmoen*, og deler seg i to, der den ene veiarmen går ut på Froksøya i Juveren. Veien ligger cirka 72 meter over havet ved avkjøringen fra Froksmoen. 

## Bildegalleri

Juverveien 17, Ringerike.jpg|Juverveien 17
Juverveien 25, Ringerike (3).jpg|Juverveien 25
Juverveien 13, Ringerike.jpg|Juverveien 13
Juverveien 23, Ringerike.jpg|Juverveien 23


## Referanser


## Eksterne lenker
*
Langløkka (Hole)

**Langløkka** (2, 8, 11) er en vei på Røyse i Hole kommune. 

Veien er en sidevei til Gomnesveien, vestover fra denne. Den er kort, cirka 100 meter, og ligger mellom Moloveien og Løkkebakken. Veien ligger cirka 130 meter over havet ved avkjøringen fra Gomnesveien. 

## Referanser


## Eksterne lenker
*
Løkkebakken (Hole)

**Løkkebakken** (31-53, 12-46, spredte husnummer) er en vei på Røyse i Hole kommune. 

Veien er en sidevei til Gomnesveien, vestover fra denne. Den dreier nordover, men svinger igjen sørover, og ender opp ved Langløkka bruk ved Tyrifjorden. Veien ligger mellom Langløkka og Sersjantløkka. Veien ligger cirka 129 meter over havet ved avkjøringen fra Gomnesveien. 

## Bildegalleri

Løkkebakken 12, 14 og 16, Hole kommune.jpg|Løkkebakken 12, 14 og 16.


## Referanser


## Eksterne lenker
*
Giftes og skilles

***Giftes og skilles*** (orig. Good Gracious, Annabelle) er en amerikansk stumfilm fra 1919, regissert av George Melford.

## Handling
Annabelle Leigh var vitne til farens død i en kamp om et gruve-krav. Hun giftet seg deretter med John Rawson, en skjeggete eremitt som hadde kidnappet henne for å beskytte henne – men hun sender henne snart vekk. Annabelle bor dermed luksuriøst ved et fasjonabelt hotell i New York, som Rawson betaler for. Men Annabelle sliter med stor gjeld – og velger å selge farens gruve-aksjer til den skruppelløse finansmannen George Wimbledon.

Annabelle blir snart ansatt som kokk ved eiendommen hans på Long Island. Rawson reiser senere til storbyen for å få tak i aksjene som kan gi ham kontroll over gruven. Men han forelsker seg i Annabelle uten å gjenkjenne henne, og han leier i det skjulte herskapshuset av hovmesteren som tar hånd om eiendommen.

## Skuespillere
* Billie Burke som Annabelle Leigh
* Herbert Rawlinson som John Rawson
* Gilbert Douglas som Harry Murchison
* Crauford Kent som George Wimbledon
* Frank Losee som William Gosling
* Leslie Casey som Wilbur Jennings
* Gordon Dana som Alfred Weatherby
* Delle Duncan som Ethel Deane
* Olga Downs som Gwendolyn Morley
* Thomas Braidon som James Ludgate
* Billie Wilson som Lottie

## Referanser


## Eksterne lenker
*
The Gray Horizon

***The Gray Horizon*** er en amerikansk stumfilm fra 1919, regissert av William Worthington.

## Handling
Yano Masata, en slitende japansk artist som bor i et fjell-område i Amerika, nekter å produsere falske obligasjoner på vegne av den velstående John Furthman. Yanos søster, O Haru San, kommer fra Japan for å lete etter ekteannen sin som haadde forlatt henne. Etter at hun gjenkjenner Furthman som ektemannen hennes, kjemper Furthman og Yano til Furthmans pistol går av.

O Haru San blir drept, og Yano kaster Furthman utfor en høy klippe. Senere ødelegger Yano alle bevisene for Furthmans forbrytelser, slik at fru Furthman og sønnen deress kan forbli uvitende om Furthmans forræderi - og de slipper å bli vanæret. Politiet arresterer deretter Yano.

## Skuespillere
* Sessue Hayakawa som Yamo Masata
* Bertram Grassby som John Furthman
* Eileen Percy som Doris Furthman
* Mary Jane Irving som Kenneth Furthman
* Tsuru Aoki som O Haru San
* Andrew Robson som Robert Marsh

## Referanser


## Eksterne lenker
*
The Gray Wolf’s Ghost

***The Gray Wolf's Ghost*** er en amerikansk stumfilm fra 1919 regissert av Park Frame.

## Skuespillere
* Lurline Lyons som Dona Maria Saltonstall
* Rita Stanwood som Señorita Maruja Saltonstall
* Hector V. Sarno som Pereo
* Violet Schram som Pequita
* H.B. Warner som West

## Referanser


## Eksterne lenker
*
Tina Samara

**Tina Samara** (født 26. juli 1974 i Oslo) er en norsk-amerikansk tidligere profesjonell tennisspiller og siden tennistrener.

## Biografi
Samara har norsk mor og far fra Sri Lanka. De bodde den første tiden i Oslo, men slo seg siden ned i Laurel Hollow, New York.

Fra 1992 til 1996 studerte Samara ved University of Georgia, og ble to ganger All-American i tennis. I 1994 var hun aktiv del av universitetets lag som vant NCAAs studentmesterskap. 

Hun representerte sitt fødeland, Norge, i Fed Cup, og spilte 12 kamper i perioden 1996 til 1998. Som profesjonell spiller lyktes hun best i double og var på det beste ranket som 223.

### Trener
Etter karrieren som spiller har Samara lykkes som trener, og siden 2008 har hun vært hovedtrener for tennislagene til University of Louisiana at Lafayette, West Virginia University, University of Wisconsin-Madison og University of the Pacific.

## Referanser


## Eksterne lenker
*
Final Fantasy XIV: Shadowbringers

***Final Fantasy XIV: Shadowbringers*** er den tredje utvidelsespakken til MMORPG-et *[[Final Fantasy XIV]]*. Den kom ut i 2019.

## Referanser


## Eksterne lenker
* 
*
Greased Lightning (1919)

***Greased Lightning*** er en amerikansk stumfilm fra 1919, regissert av Jerome Storm.

## Handling
Andy Fletcher arbeider som smed i en landsby på landsbygda. Men han drømmer egentlig om å kjøre biler.

Han får snart muligheten til å delta i et stort racing-løp, men å vinne blir snart komplisert av en gruppe bank-ranere.

## Skuespillere
* Charles Ray som Andy Fletcher
* Wanda Hawley som Alice Flint
* Robert McKim som Alden J. Armitage
* Willis Marks som Laban Flint
* Bert Woodruff som bestefar Piper
* J. P. Lockney som Milt Barlow
* Otto Hoffman som Rufus Shadd

## Referanser


## Eksterne lenker
*
The Great Air Robbery

***The Great Air Robbery*** er en amerikansk stumfilm fra 1919, regissert av Jacques Jaccard.

## Handling
En vågal flyer leverer post om natten, til tross for problemer som for eksempel dårlig vær eller fra ranere som forsøker å stjele posten hans.

## Skuespillere
* Ormer Locklear som Larry Cassidy
* Allan Forrest som Wallie Mason
* Ray Ripley som Chester Van Arland
* Francelia Billington som Beryl Caruthers
* Carmen Phillips som Viola Matthews

## Referanser


## Eksterne lenker
*
The Great Radium Mystery

***The Great Radium Mystery*** er en amerikansk stumfilm fra 1919, regissert av Robert B. Broadwell og Robert Hill.

## Handling
Kriminelle stjeler en radium-drevet tank fra en oppfinner.

Men oppfinnerens arving og en regjeringsagent tar umiddelbart opp jakten.

## Skuespillere
* Cleo Madison som grevinne Nada
* Bob Reeves som Jack Turner
* Eileen Sedgwick som Gloria Marston
* Bob Kortman som The Buzzard
* Ed Brady som Frank Bird
* Jefferson Osborne som John Marston

## Referanser


## Eksterne lenker
*
The Great Romance

***The Great Romance*** er en amerikansk stumfilm fra 1919, regissert av Henry Otto.

## Handling
Kong Rudolf av Rugaria sender sønnen sin, prins Boris, til Amerika for å gifte seg til rikdom slik at hjemlandet deres kan komme seg ut av deres økonomiske vanskeligheter. Samtidig er den velstående fru Hanway ivrig etter å få datteren sin Althea til å gifte seg med en passende mann. I mellomtiden blir Rupert Danza, en student ved Columbia University, fortalt av en mystisk utsending at han er nødt til å reise til Rugaria for å lede en revolusjon. Han var den tidligere kjæresten til Althea, og han får høre at hun allerede har reist dit.

Mens Ruperts kunnskap om demokrati inspirerer de revolusjonære i området, og han forsøker samtidig å redde Althea fra Boris. Etter at en anarkist sårer kongen, blir Rupert arrestert og skal snart henrette ham. Men grevinne Olga avslører at Boris egentlig var kongens biologiske sønn, som hadde blitt kidnappet som barn og deretter sendt til Amerika. Etter at kong Rudolph dør, avslår Rupert å ta imot kronen som landets neste konge. Men han blir i stedet valgt til president i den nylig opprettede republikken. Han gifter seg deretter med Althea, som blir landets førstedame.

## Skuespillere
* Harold Lockwood som Rupert Danza
* Rubye De Remer som Althea Hanway
* Joseph Granby som Prins Boris
* Frank Currier som Kong Rudolph
* Helen Lindroth som Olga Marie
* Franklyn Hanna som John P. Hanway
* Clare Grenville som Mrs. Hanway
* Louis Stern
* Morgan Thorpe
* James Laffey
* Neil Hamilton

## Referanser


## Eksterne lenker
*
Skyggenes hus

***Skyggenes hus*** (originaltittel: *The Greatest Question*) er en amerikansk stumfilm fra 1919, regissert av D. W. Griffith.

## Handling
En foreldreløs jente får husly av en familie på en gård, men jenta befinner seg snart i klørne til en morderisk bonde og hans kone.

## Skuespillere
* Lillian Gish som Nellie Jarvis
* Robert Harron som Jimmie Hilton
* Ralph Graves som John Hilton Jr.
* Eugenie Besserer som Mrs. Hilton
* George Fawcett som Mr. Hilton
* Tom Wilson som onkel Zeke
* George Nichols som Martin Cain
* Josephine Crowell som Mrs. Cain

## Referanser


## Eksterne lenker
*
Denuvo

**Denuvo** er et digital rettighetsadministrasjon- og kopibeskyttelse-programsett. Det tas i bruk i videospill for å beskytte spill fra å bli piratkopiert ved å forhindre at endrebrukeren kan debugge, dekonstruere eller ellers endre spillfiler eller annen manipulering for å kunne viderekopiere spillet eller spille det uten å ha betalt for det.

Denuvo marketsfører seg selv til videospillutgivere på premisset at de fleste salg forekommer iløpet av et kort tidsvindu like etter lanseringen, så til tross for at spill som *[[Dragon Age: Inquisition]]* lot seg piratkopiere bare en måned etter at det kom ut, til tross for Denuvo-beskyttelsen, så har det beskyttet kjerneandelen av salget, i tillegg til at det er en forbedring ovenfor ingen beskyttelse, ettersom mindre beskyttede spill kan la seg piratkopiere så kort som mindre enn en dag etter at de kommer ut.

## Referanser


## Eksterne lenker
*
The Green Eyed Monster

***The Green Eyed Monster*** er en amerikansk stumfilm fra 1919.

## Handling
To gode kamerater er forelsket i den samme kvinnen. Mennene arbeider også for to rivaliserende jernbane&shy;selskaper som er engasjert i en bitter konflikt om en veldig verdifull kontrakt. For å avgjøre denne situasjonen en gang for alle skal det arrangeres en konkurranse mellom de to selskapene, og vinneren skal også få den attraktive kvinnen som de to mennene er interessert i.

## Rolleliste
* Jack Austin
* Louise Dunbar
* Steve Reynolds
* Robert A. Stuart

## Referanser


## Eksterne lenker
*
The Green Terror

***The Green Terror*** er en britisk stumfilm fra 1919, regissert av W. P. Kellino.

## Handling
Historien følger en amerikansk detektiv som redder en velstående arving fra en doktor som planlegger å ødelegge hele verdens hvete-produksjon.

## Skuespillere
* Aurelio Sidney som Beale
* Heather Thatcher som Olive Crosswell
* W. T. Ellwanger som Dr. Harden
* Cecil du Gue som Punsunby
* Maud Yates som Hilda Glaum
* Arthur Poole som Kitson

## Referanser


## Eksterne lenker
*
The Grim Game

***The Grim Game*** er en amerikansk stumfilm fra 1919, regissert av Irvin Willat.

## Handling
En ung mann blir urettmessig fengslet for et drap han ikke har begått. Men han stikker av fra fengsel kort tid senere, og tar snart opp jakten på de virkelige gjerningspersonene - men de holder nå hans forlovede kidnappet.

## Skuespillere
* Harry Houdini som Harvey Hanford
* Thomas Jefferson som Dudley Cameron
* Ann Forrest som Mary Wentworth
* Augustus Phillips som Clifton Allison
* Tully Marshall som Richard Raver
* Arthur Hoyt som Dr. Harvey Tyson
* Mae Busch som Ethel Delmead
* Edward Martin som en reporter
* Jane Wolfe som Hannah 

## Referanser


## Eksterne lenker
*
The Grocery Clerk

***The Grocery Clerk*** er en amerikansk stumfilm fra 1919 regissert av Larry Semon.

## Skuespillere
* Larry Semon
* Lucille Carlisle
* Monty Banks
* Frank Hayes
* Frank Alexander

## Referanser


## Eksterne lenker
*
A Gun Fightin’ Gentleman

***A Gun Fightin' Gentleman*** er en amerikansk stumfilm fra 1919, regissert av John Ford.

## Handling
Cheyenne Harry eier en stor storfe-ranch, men får problemer med John Merritt som eier et kjøttpakkeri i Chicago.

Merritt klarer å legge beslag på Harrys ranch på falske premisser. Men Harry ønsker å skaffe seg rettferdighet, koste hva det koste vil.

## Skuespillere
* Harry Carey som Cheyenne Harry
* J. Barney Sherry som John Merritt
* Kathleen O'Connor som Helen Merritt
* Harry von Meter som jarlen av Jollywell
* Lydia Yeamans Titus som Helens tante
* Duke R. Lee som Buck Regan
* Joe Harris som Seymour
* John Cook som en gammel Sheriff 

## Referanser


## Eksterne lenker
*
Gun Law

***Gun Law*** er en amerikansk stumfilm fra 1919, regissert av John Ford.

## Handling
En detektiv på vegne av myndighetene er på sporet av kjeltringen «Cisco Kid» men etter hvert forelsker detektiven seg i kjeltringens søster. Detektiven må deretter slåss mellom kjærlighet og plikt.

## Skuespillere
* Pete Morrison som Dick Allen
* Helen Gibson som Letty
* Hoot Gibson som Bart Stevens
* Jack Woods som Cayuse Yates
* Otto Meyer som et gjengmedlem
* Harry Chambers som et gjengmedlem
* Ed Jones som et gjengmedlem

## Referanser


## Eksterne lenker
*
The Gun Packer

***The Gun Packer*** er en amerikansk stumfilm fra 1919, regissert av John Ford.

## Skuespillere
* Ed Jones som Sandy McLoughlin
* Pete Morrison som Pearl Handle Wiley
* Magda Lane som Rose McLoughlin
* Jack Woods som Pecos Smith
* Hoot Gibson som en gjeng-leder
* Jack Walters som Brown
* Duke R. Lee som Buck Landers
* Howard Enstedt som Bobby McLoughlin

## Referanser


## Eksterne lenker
*
Halbblut

***Halbblut*** er en tysk stumfilm fra 1919, regissert av Fritz Lang.

## Skuespillere
* Ressel Orla som Juanitta
* Carl de Vogt som Axel van der Straaten
* Paul Morgan som Der Mestize / The Mestizo
* Carl Gerhard Schröder som Edward Scott
* Edward Eyseneck som Dr. Thomson, Psykolog

## Referanser


## Eksterne lenker
*
Constances skilsmisse

***Happiness a la Mode*** er en amerikansk stumfilm fra 1919, regissert av Walter Edwards.

## Skuespillere
* Constance Talmadge som Barbara Townsend
* Harrison Ford som Richard Townsend
* Betty Schade som Dorothy Mitchell
* Myrtle Rishell som Eileen
* Paul Weigel som advokat Logan
* Thomas Persse som Thompson
* Al Fremont som Greenburg

## Referanser


## Eksterne lenker
*
Happy Though Married

***Happy Though Married*** er en amerikansk stumfilm fra 1919, regissert av Fred Niblo.

## Skuespillere
* Enid Bennett som Millicent Lee
* Hallam Cooley som Jim Montjoy
* Charles K. French som Dianas onkel
* Nora Johnson som Bobs kone
* Douglas MacLean som Stanley Montjoy
* Philo McCullough som Bob Davis
* Lydia Yeamans Titus som Tante Mattie
* Vola Vale som Diana Ramon

## Referanser


## Eksterne lenker
*
Harakiri (1919)

***Harakiri*** er en amerikansk stumfilm fra 1919, regissert av Fritz Lang.

## Handling
En buddhistisk prest ønsker at Daimyōens datter skal begynne som prestinne i Den forbudte hagen. Daimyōen mener at datteren hans burde bestemme dette selv, men han blir fordømt og må begå harakiri. Datteren hans møter Olaf, en europeisk offiser. De forelsker seg umiddelbart, og gifter seg med hverandre. Men etter noen få måneder sammen må han trodr tilbake til Europa. Hun føder barnet deres og venter på ham, samtidig som han gifter seg med en annen kvinne i Europa. Når han endelig kommer tilbake til Japan fire år senere, blir han ledsaget av sin europeiske kone.

## Skuespillere
* Paul Biensfeldt som Daimyo Tokuyawa
* Lil Dagover som O-Take-San
* Georg John som en buddhistisk munk
* Meinhart Maur som Prins Matahari
* Rudolf Lettinger som Karan
* Erner Huebsch som Kin-Be-Araki
* Käte Küster som Hanake
* Niels Prien som Olaf J. Anderson
* Herta Heden som Eva

## Referanser


## Eksterne lenker
*
Hard Boiled (film, 1919)

***Hard Boiled*** er en amerikansk stumfilm fra 1919, regissert av Victor Schertzinger.

## Handling
En musikalsk komedietrupp ledet av primadonnaen Corinne Melrose blir strandet i den lille byen Nilesburg i Arizona, da showets manager forlater byen med alle pengene deres. Når Corinne bruker sin siste cent på en togbillett til en av de andre ansatte, blir hun rådet av en ansatt ved stasjonen til å søke hjelp fra en godhjertet gammel kvinne som heter tante Tiny Colvin. Hun tar Corinne inn, men innrømmer at hun også er i store økonomiske problemer fordi hun skylder 200 dollar til en pengeutlåner, Deacon Simpson, som nå krever umiddelbar tilbakebetaling.

Simpson, en gift mann, blir forelsket i Corinne og gjør upassende romantiske fremskritt mot henne. Corinne truer med å avsløre oppførselen hans ovenfor hans kone og resten av innbyggerne i byen - med mindre han gir tante Tinys pengene hun trenger. For å unngå en skandale, går han med på dette. Billy Penrose, en tenor som er forelsket i Corinne, ankommer Nilesburg i Arizona med nyheter om muligheten til å delta på vaudeville&shy;opptredninger i New York. Men Corinne har for lengst blitt fullstendig trollbundet av den lille byen, og ønsker å bli boende der for godt.

## Skuespillere
* Dorothy Dalton som Corinne Melrose
* William Courtright som Deacon Simpson
* Gertrude Claire som tante Tiny Colvin
* Walter Hiers som Hiram Short
* Nona Thomas som Daisy May
* Billy Mason som Billy Penrose 

## Referanser


## Eksterne lenker
*
The Haunted Bedroom

***The Haunted Bedroom*** er en amerikansk stumfilm fra 1919, regissert av Fred Niblo.

## Handling
Journalisten Betsy Thorne reiser fra New York til Virginia, for å dekke en historie om forsvinningen av Daniel Arnold på et angivelig hjemsøkt eiendom. For å komme seg inn i huset for å undersøke situasjonen nærmere, later hun som hun ønsker å arbeide der som hushjelp. I husholdningen møter hun snart Daniels søster Dolores, naboen Dr. James Dunwoody som er forelsket i Dolores, og sønnen i familien: Roland. Men en kveld får Betsy øye på et spøkelse som dukker opp fra kapellet.

Den påfølgende natten klatrer Betsy ut av vinduet fra soverommet hennes, og oppdager spøkelset igjen - denne gangen ved kirkegården. Hun legger også merke til at enkelte akkorder på orgelet i kapellet får en hemmelig dør til å åpne seg, som fører til en skjult passasje til en grav. Betsy oppdager snart spøkelset faktisk viser seg å være Daniel, og at han er etterlyst av myndighetene som en internasjonal falskner.

## Skuespillere
* Enid Bennett som Betsy Thorne
* Dorcas Matthews som Dolores Arnold
* Jack Nelson som Daniel Arnold
* Lloyd Hughes som oland Dunwoody
* William Conklin som Dr. James Dunwoody
* Harry Archer som John Wells
* Joe Anthony som Onkel Moseby Adams

## Referanser


## Eksterne lenker
*
Haunting Shadows

***Haunting Shadows*** er en amerikansk stumfilm fra 1919. regissert av Henry King.

## Handling
Unge John Glenarms velstående bestefar etterlater eiendommen sin til John, men testamentet fastslår at John er nødt til å bo ved eiendommen - som ryktes å være hjemsøkt - i ett år. Hvis han ikke gjør dette kommer eiendommen i stedet til å bli gitt til lærerinnen Marian Deveraux. John flytter inn, men legger snart meke til en rekke merkelige og uforklarlige hendelser på området. Han ønsker egentlig ikke bli der lenger, men forelsker seg samtidig i den ganske unge Marian - og bestemmer seg for å holde ut. Imidlertid hadde bestefaren flere planer enn det John var klar over, men det går ikke lang tid før han oppdager hva dette egentlig går ut på.

## Skuespillere
* H. B. Warner som John Glenarm
* Edward Peil Sr. som Arthur Pickering
* Charles Hill Mailes som Bates
* Frank Lanning som Morgan
* Florence Oberle som Theresa
* Margaret Livingston som Marian Deveraux
* Harry Kendall som pastor Paul Stoddard
* Patricia Fox som Gladys Armstrong
* Charles K. French som John Glenarm Sr. 

## Referanser


## Eksterne lenker
*
Hawthorne of the U.S.A.

***Hawthorne of the U.S.A.*** er en amerikansk stumfilm fra 1919, regissert av James Cruze.

## Skuespillere
* Wallace Reid som Anthony Hamilton Hawthorne
* Lila Lee som Prinsesse Irma
* Harrison Ford som Rodney Blake
* Tully Marshall som Nitchi
* Charles Ogle som oberst Radulski
* Guy Oliver som grev Henloe
* Edwin Stevens som Prins Vladimir
* Clarence Burton som Fredericks
* Theodore Roberts som Senator Ballard
* Ruth Renick som Kate Ballard
* Robert Brower som King Augustus III
* Frank Bonner som De Witz

## Referanser


## Eksterne lenker
*
Hay Foot, Straw Foot

***Hay Foot, Straw Foot*** er en amerikansk stumfilm fra 1919, regissert av Jerome Storm.

## Handling
Ulysses S. Grant Briggs vokser opp sammen med bestefaren Thaddeus, som tjenestegjorde under General Ulysses S. Grant. Han vokser opp med generalen som sin største helt, selv om naboen hans - tidligere soldat Jeff Hanan fra Amerikas konfødererte stater - påstår at general Robert E. Lee var den beste offiseren. Når krig blir erklært, glemmer Thaddeus og Jeff forskjellene mellom seg og trener Ulysses til militærtjeneste.

Ved leirens amatør-show blir Ulysses snart forelsket i danserinnen Betty Martin. Men han husker Thaddeus sine formaninger om å passe seg for slike kvinner, og han forsøker i begynnelsen å unngå henne. Men når Harry Weller lokker Betty til en beryktet veikro, følger Ulysses etter dem - vel vitende om at han risikerer å bli stilt for krigsrett hvis han blir oppdaget. Når han hører Betty slåss mot Weller, bryter Ulysses inn. I tillegg ankommer militærpolitiet, og Ulysses hjelper Betty med å komme seg unna gjennom et vindu.

## Skuespillere
* Charles Ray som Ulysses S. Grant Briggs
* Doris May som Betty Martin
* William Conklin som Harry Weller
* Spottiswoode Aitken som Thaddeus Briggs
* J. P. Lockney som Jeff Hanan

## Referanser


## Eksterne lenker
*
The Hayseed

***The Hayseed*** er en amerikansk stumfilm fra 1919, regissert av Roscoe Arbuckle.

## Handling
Buster styrer butikken samtidig som Roscoe leverer posten, og samtidig møter han Molly. Men en konstabel, som også romantisk interessert i Molly, stjeler 300 dollar samtidig som dette blir observert av Buster.

## Rolleliste
* Roscoe «Fatty» Arbuckle som en postmann
* Buster Keaton som en manager ved et varemagasin
* Molly Malone som en ung kvinne
* Jack Coogan Sr. som en konstabel

## Referanser


## Eksterne lenker
*
VM i landeveissykling 2022 – Mennenes temporitt

**[[VM i landeveissykling 2022]] – Mennenes [[temporitt]]** ble arrangert 18. september 2022 i Wollongong i Australia.

Tobias Foss tok verdensmestertittelen.

## Resultater

## Referanser


## Eksterne lenker
* 
*
Gløsvågen naturreservat

**Gløsvågen naturreservat** er et naturreservat i Kristiansund opprettet 27. mai 1988 under verneplan for våtmark.
Det ligger i bydelen Nordlandet nord for Kvernberget flyplass. Området er lite men svært nærigsrikt og har en rik fuglefauna.

## Referanser
Magasinveien (Hole)

**Magasinveien** (8, kun ett husnummer) er en vei i Helgelandsmoen Næringspark i Hole kommune. 

Veien er en forlengelse av Furuhallveien, nordover fra denne. Den krysser Kapteinveien og ender opp i Munchs vei. Veien ligger cirka 73 meter over havet der den krysser Kapteinveien. 

## Referanser


## Eksterne lenker
*